一間企業嘅其中一個辦公室入面，今日有班警察喺度搜職員嘅身，因為有個女職員懷疑俾人偷咗隻鑽石戒指，所以分開咗男同女兩邊排隊。車文杰返到嚟，照樣俾人叫咗去排隊，而搜女仔嗰邊已經搜晒，所以個女警就叫車文杰過去搜女仔身嘅房度進行搜身，阿杰俾女警搜身搞到好唔自然，點不知個女警忽然拉低件衫露晒胸咁嚟勾引佢，嚇到佢即刻縮埋牆角唔知點算，呢個時候，成班職員噴晒花條掟晒花紙碎咁一湧而入，原來成班人夾埋嚟整蠱阿杰嚟賀佢新升職做副經理，同佢一齊做嘢嘅老豆車親仁重開香檳嚟戥個仔高興。